ম্যাক্সিমিলিয়ান রাউল স্টাইনার (১০ মে ১৮৮৮ - ২৮ ডিসেম্বর ১৯৭১) ছিলেন অস্ট্রীয় বংশোদ্ভূত মার্কিন সঙ্গীত পরিচালক ও সুরকার। তিনি মঞ্চনাটক ও চলচ্চিত্রের সুর করতেন। তিনি শিশু মহাবিস্ময় ছিলেন, যিনি ১২ বছর বয়সে প্রথম একাঙ্ক গীতিনাটক রচনা করেন এবং ১৫ বছর বয়সে পুরোদমে সুর সৃষ্টি, সুরায়োজন ও সঙ্গীতায়োজন দিয়ে তার পেশাদার কর্মজীবন শুরু করেন।  স্টাইনার প্রথমে ইংল্যান্ডে ও পরে ব্রডওয়ে মঞ্চে কাজ করেন এবং ১৯২৯ সালে তিনি হলিউডে আসেন। তিনি হলিউডে চলচ্চিত্রের জন্য সুর সৃষ্টিকারী প্রথম দিকে সুরকারদের একজন। তাকে "চলচ্চিত্রের সঙ্গীতের জনক" হিসেবে অভিহিত করা হয়, কারণ তিনি দিমিত্রি তিয়োমকিন, ফ্রানৎস ভাক্সমান, এরিখ ভোলফগাং কর্নগোল্ড, অ্যালফ্রেড নিউম্যান, বার্নার্ড হারমান, ও মিকলোশ রোজার মত সুরকারদের সাথে চলচ্চিত্রের সঙ্গীত সৃষ্টির ধারার সূত্রপাতে প্রধান ভূমিকা পালন করেছিলেন।  স্টাইনার আরকেও পিকচার্স ও ওয়ার্নার ব্রসের প্রযোজিত তিন শতাধিক চলচ্চিত্রের সুরারোপ করেন, এবং ২৪টি একাডেমি পুরস্কারের মনোনয়ন থেকে দি ইনফর্মার (১৯৩৫), নাউ, ভয়েজার (১৯৪২) ও সিন্স ইউ ওয়েন্ট অ্যাওয়ে (১৯৪৪) চলচ্চিত্রের জন্য শ্রেষ্ঠ মৌলিক সুর বিভাগে তিনটি পুরস্কার অর্জন করেন। অস্কার বিজয়ী এই চলচ্চিত্রগুলো ছাড়াও তার অন্যান্য জনপ্রিয় কাজ হল লিটল উইমেন (১৯৩৩), জেজবেল (১৯৩৮) ও কাসাব্লাঙ্কা (১৯৪২)। তার সুরারোপিত গন উইথ দ্য উইন্ড (১৯৩৯) ও কিং কং (১৯৩৩) চলচ্চিত্রের সুর দুটি আমেরিকান ফিল্ম ইনস্টিটিউটের ২০০৫ সালের করা সেরা মার্কিন চলচ্চিত্রের সুর তালিকায় যথাক্রমে ২য় ও ১৩তম স্থান অধিকার করে।  তিনি শ্রেষ্ঠ মৌলিক সুর বিভাগে গোল্ডেন গ্লোব পুরস্কারের প্রথম বিজেতা। তিনি লাইফ উইথ ফাদার (১৯৪৭) চলচ্চিত্রের জন্য এই পুরস্কার অর্জন করেন। স্টাইনার মাইকেল কার্টিজ, জন ফোর্ড, উইলিয়াম ওয়াইলারসহ ইতিহাসের বেশ কয়েকজন প্রসিদ্ধ চলচ্চিত্রের পরিচালকের সাথে একাধিকবার কাজ করেছেন এবং এরল ফ্লিন, বেটি ডেভিস, হামফ্রি বোগার্ট ও ফ্রেড অ্যাস্টেয়ারদের একাধিক চলচ্চিত্রের সুরারোপ করেছেন। তার একাধিক চলচ্চিত্রের সুর আলাদা সাউন্ডট্র্যাক রেকর্ডিং হিসেবে পাওয়া যায়।  চলচ্চিত্রের তালিকা আমেরিকান ফিল্ম ইনস্টিটিউটের তার সুরারোপিত গন উইথ দ্য উইন্ড (১৯৩৯) ও কিং কং (১৯৩৩) চলচ্চিত্রের সুর দুটিকে তাদের ২০০৫ সালের সেরা ২৫ চলচ্চিত্রের সুর তালিকায় যথাক্রমে ২ ও ১৩ নং স্থান প্রদান করে। এই তালিকায় মনোনীত তার অন্যান্য চলচ্চিত্রের সুর হল:   দি ইনফর্মার (১৯৩৫)  জেজবেল (১৯৩৮)  ডার্ক ভিক্টরি (১৯৩৯)  কাসাব্লাঙ্কা (১৯৪২)  নাউ, ভয়েজার (১৯৪২)  অ্যাডভেঞ্চার অব ডন জুয়ান (১৯৪৮)  জনি বেলিন্ডা (১৯৪৮)  দ্য ট্রেজার অব দ্য সিয়েরা মাদ্রি (১৯৪৮)  আ সামার প্লেস (১৯৫৯)  টীকা  তথ্যসূত্র  বহিঃসংযোগ  The Max Steiner Pages AmericanComposers.com-এ Max Steiner  Max Steiner music and photographs, MSS 6131 at L. Tom Perry Special Collections, Brigham Young University Max Steiner sound recording from The Informer, MSS 8705 at L. Tom Perry Special Collections, Brigham Young University , documentary by Barry Kolman , film documentary trailer , compilation by Beny Debny  Max Steiner (in German) from the archive of the Österreichische Mediathek  বিষয়শ্রেণী:১৮৮৮-এ জন্ম বিষয়শ্রেণী:১৯৭১-এ মৃত্যু বিষয়শ্রেণী:২০শ শতাব্দীর মার্কিন পুরুষ সঙ্গীতজ্ঞ বিষয়শ্রেণী:২০শ শতাব্দীর মার্কিন সুরকার বিষয়শ্রেণী:অস্ট্রীয় ইহুদি বংশোদ্ভূত মার্কিন ব্যক্তি বিষয়শ্রেণী:অস্ট্রীয় ইহুদি বিষয়শ্রেণী:ভিয়েনার সঙ্গীতজ্ঞ বিষয়শ্রেণী:মার্কিন পুরুষ সুরকার বিষয়শ্রেণী:মার্কিন চলচ্চিত্র সঙ্গীত সুরকার বিষয়শ্রেণী:মার্কিন সঙ্গীত আয়োজক বিষয়শ্রেণী:মার্কিন যুক্তরাষ্ট্রে অস্ট্রো-হাঙ্গেরীয় অভিবাসী বিষয়শ্রেণী:শ্রেষ্ঠ মৌলিক সুর বিভাগে একাডেমি পুরস্কার বিজয়ী বিষয়শ্রেণী:গোল্ডেন গ্লোব পুরস্কারপ্রাপ্ত সঙ্গীতজ্ঞ বিষয়শ্রেণী:গ্লেনডেলের ফরেস্ট লন মেমোরিয়াল পার্কে সমাধিস্ত বিষয়শ্রেণী:পুরুষ অপেরা সুরকার